Megy a hangfelvétel.
Jó, kezdjük! Itt a képünk.
Első felvétel.
Oké, Aaron. Szeretném, ha hátralépnél egy jó nagyot,
aztán sétálj felénk!
Legyél nagyon magabiztos! Nézz a kamerába!
- Szóval hátrább... - Egy jó nagy lépést.
Így? És aztán?
Mozoghatsz kicsit oldalra.
Csak gyere felénk!
Szóval előrelépek, és így csinálok.
- Pontosan. Nagyszerű! - Rendben.
- Nem muszáj keresztbe fonnod a karod. - De.
Felvétel!
Jó.
Jó. Menj vissza, és csináld újra, de most vidáman!
Jó.
- Egy szép mosollyal. - Bejön a vidám.
Nagyon jó.
- Akkor csinálom. - Oké. Kezdjük!
Ez az, remek! Nagyon tetszik.
Durva.
Chicónak hívtam.
DEION BRANCH, SZÉLSŐ ELKAPÓ
Remélem... senki sem érti félre...
Csak az alapján tudhatod...
ki milyen legbelül...
csak az alapján ítélheted meg a másikat, amit látsz.
Vannak olyan pillanatok, mikor azt mondom magamban...
Azt mondom magamban: „Na, ezt látnod kellett volna...”
„Deion, ezt azért látnod kellett volna.”
Aaron Hernandezt, a Patriots játékosát letartóztatták,
és bilincsben vitték el az otthonából.
Aaron Hernandezt gyilkossággal vádolják.
A 27 éves Odin Lloydot kivégzésszerűen ölték meg.
Aaron Hernandezt két újabb gyilkossággal vádolják.
Aaron Hernandez lehet az első NFL-es sorozatgyilkos.
HÁROM ÉVVEL KORÁBBAN, 2010. ÁPRILIS
MI NEM CSAK TEHETSÉGEKET IGAZOLUNK, CSAPATOT ÉPÍTÜNK
Igen, Belichick vagyok.
A PATRIOTS FŐHADISZÁLLÁSA
Mid van?
A 2010-es draft létfontosságú volt a jövőnk szempontjából.
Sok jó, régi játékosunk kifelé tartott a csapatból.
És ahhoz, hogy versenyben maradj, jól kell teljesítened a drafton.
2010 nagy pillanat volt a Patriots számára.
Elszivárogtak a tehetséges játékosok, és mindenki úgy érezte,
hogy a franchise hanyatlásnak indult.
ROVATVEZETŐ, BOSTON GLOBE
Újraélesztésre volt szükség.
És a drafton hoztak pár olyan döntést, ami mindent megváltoztatott.
Mi jövünk, és 6:40 maradt.
Bill, le kell adni a nevet.
Rendben. John, írd le ezt a nevet!
Devin McCourty, cornerback, Rutgers Egyetem.
Megtiszteltetés volt számomra, hogy draftoltak.
Megérett az idő a rendszerváltáshoz, hogy jöjjenek az újak,
és leváltsanak pár öregfiút.
Devin, itt Belichick edző. Üdvözöllek.
A New England Patriots játékosa leszel.
Személyesen akartam gratulálni neked,
és köszönteni téged a csapatban, rendben?
Az első négy vagy öt kör azon a drafton
végül a Patriots-dinasztia második nagy felemelkedését hozta el,
és erre nagyon büszkék vagyunk.
Johnny, írd fel ezt a nevet!
G-R-O-N...
K-O-W-S-K-I.
Tight end.
A 2010-es NFL-draft 42. választása:
a New England Patriots Rob Gronkowskit viszi,
az arizonai tight endet.
Mikor draftoltak a Patriotsba, az egy büszke pillanat volt.
A családom is feljött a színpadra, összeölelkeztünk.
„Hú, hú, hú, hú!”
Összeborultunk, ugráltunk.
Aztán hirtelen felhívtak a Patriotstól.
Rendben, Rob.
Azt mondták: „Szia, Rob!
Most már lemehetsz a színpadról. Ami sok, az sok.”
Leültem, és az járt a fejemben: „Hűha! Máris bajba kerültem.
Öt perce vagyok Patriots-játékos, és máris elszúrtam!”
Elképzeltem, ahogy Bill a draftszobában azt kérdezi:
„Mi a frászért draftoltuk ezt a kölyköt?”
MÁSODIK KÖR
Hű, ezt nézzétek!
Uram, könyörülj rajtunk!
A Patriots nagyot draftolt. Két tight endet szereztek:
Rob Gronkowskit és Aaron Hernandezt.
És az első kör 13. draftjaként
Aaron Hernandezt választják, aki a connecticuti Bristolban focizott,
a helyi középiskolában.
Tavaly ő kapta a legjobb tight endnek járó
John Mackey-díjat.
Szerintem Aaron Hernandez óriási választás.
És most csak arról beszélek,
amit Hernandez a pályán mutatott. Biztonságot jelentett.
Hernandez nagyon csendes volt, és kétes múlt állt mögötte Floridában.
Más csapatok állítólag a problémái miatt nem draftolták.
Tudtunk a problémákról,
de a draft napján kalkulálnod kell.
Első körös tehetséget szerzünk a negyedik körben.
Ha nem válik be, bármikor kitehetjük.
És Hernandez a 25-ösön belül!
Hernandez azért nem első körös,
mert megkérdőjelezhető a jelleme.
A pályán kívüli dolgai miatt.
A csapatok tudtak arról, hogy marihuánát szív megállás nélkül.
De ez csak a jéghegy csúcsa.
Aaron Hernandez Connecticutból.
A Bristol Central Középiskolában játszom.
NÉGY ÉVVEL KORÁBBAN, 2006 ŐSZE
Aaron Hernandez mögött egy nagyon nehéz gyerekkor állt.
A középiskolában a helyét kereste, és futballsztár lett belőle.
De 16 éves korában meghalt az apja,
aki addig nem engedte, hogy a fia letérjen a helyes útról,
és Aaron elkezdett szétcsúszni.
Rossz társaságba keveredett, és megismert egy teljesen új életet.
Szóval ez a srác problémákkal küzd,
és közben a komoly egyetemek érdeklődnek utána.
A Florida Gators
és Urban Meyer, a vezetőedző.
Urban Meyer, a Florida Gators vezetőedzője
megkereste Aaron gimijének az igazgatóját, és azt mondta: „Szeretnénk, ha a fiú
eljönne hozzánk Floridába.”
Készenlét! Hike!
2007 TAVASZA
Aaron megérkezik Floridába, alig múlt 17 éves...
de már elképzelhetetlen gondokkal küzd.
Ez idő tájt megfordul egy bárban,
és vita alakul ki egy 12 dolláros számla miatt.
Hernandez összeverekedett az üzletvezetővel.
Akkorát ütött, hogy a bár vezetőjének beszakadt a dobhártyája.
De volt a Floridánál egy ember arra, ha a játékosok bajba keverednének.
Ez az ügyvéd aztán segített Aaronnak, és minden elrendeződött.
Vagyis Aaron megúszta a báros ügyet,
és korán megtanulta, mire jó a Foci Rt.
Arra, hogy bajba kerülhetsz, és mégsem fogsz bajba kerülni.
NFL-ÚJONCOK SZIMPÓZIUMA - 2010
Most beléptek oda, amit mi Nemzeti Futball-ligának hívunk.
Nem próbáltok bejutni.
Nem jelentkeztek. Benne vagytok a ligában.
És ha azt képzelitek, hogy a pénz jobbá tesz majd titeket,
akkor bizony ámítjátok magatokat.
Ha szerettek füvezni, ha csípitek a spanglit,
akkor most már akármennyi gandzsát vehettek.
Ha...
Azt akarjátok, hogy hazudjak nektek,
mint a többiek itt.
Három éve voltam a Philadelphiában, mikor Buddy Ryan
kitett, mert nem talált megbízhatónak.
Összepakoltatták a cuccaimat, és kitettek.
Észhez kellett térnem.
Első kérdés. Ott hátul.
Érdekelne, min változtattál,
mielőtt bekerültél a Minnesotához.
Össze kell szedned magad.
Befejezned az önáltatást. Én letettem a füves cigit.
Mindennel leálltam,
formába hoztam a testemet, és bírni kezdtem az egész napos strapát.
Szóltam a régi haveroknak, hogy ne hívjanak.
Most sokatok előtt is
ez a válaszút áll: gatyába kell ráznotok magatokat,
mielőtt lebuktok, mert el fognak kapni titeket.
Elkapnak titeket.
2010-ES EDZŐTÁBOR
Ez a Patriots edzőtáborának megnyitója.
Érdemes lesz odafigyelni egy teljesen új tight end csapatra:
Rob Gronkowski és Aaron Hernandez újoncokra.
Nagy reménnyel indul a szezon.
Miután a Patriots draftolta Aaron Hernandezt,
Belichick arra gondolhatott: „Itt ez az egész focikultúra,
és az öltöző majd vigyáz a kölyökre.
Jó focista. Segít, hogy győzhessünk.”
Aaron nagyon komoly szerepet kapott a Patriots terveiben:
abban, hogy erősödjenek és építkezzenek a támadósort illetően.
Magabiztosan úgy gondolta,
hogy minden akciót hozzá kell igazítani. És...
tudta, hogy jó játékos, és tényleg az volt.
Brady eldobja.
Hernandez.
Nem állítják meg a 15-ösön túl sem, és egészen a kettesig jut!
A Patriots egy újfajta támadósort vezetett be
két tight enddel.
Brady dob, újra a célterületen,
és az újonc elkapja! Rob Gronkowski touchdownt szerez.
És azok a srácok együtt megállíthatatlanok voltak.
Továbbmegy az oldalvonal mentén!
Bekkeket küldesz ellenük? Túl nagyok.
Söprögetőket állítasz rájuk? Hiába, túl gyorsak.
Hernandez lerázza a szerelést. Hihetetlen!
Mindennap jövök, és feladatokat kapok.
Beleadok mindent, és csinálom a playeket a csapatnak.
Rettenetes ellenfél.
Villámgyors és megállíthatatlan.
Nagyon sok különböző pozícióba beállítható.
Aaron Hernandezzel 14 meccset nyertünk az újoncévünkben.
És a következő évben bejutottunk a Super Bowlba.
2012. FEB. 5.
Tovább középre, kiszabadul, és touchdown! Hernandez.
Brady a célterületre. Hernandez ott van. Nem sikerül a passz.
És a New York Giants a Super Bowl-bajnok!
Kemény volt a meccs.
És vesztettünk, de azt mondtam: „Visszajövünk.”
Az előző évben 14:2 volt az győzelmi mutatónk.
Egy évvel később bejutottunk a Super Bowlba. Így folytatjuk.
És legközebb megnyerjük.
2012-ES ELŐSZEZON
Hernandezre nem akármilyen szerződéshosszabbítás vár:
öt évre hosszabbítják meg a szerződését, ami akár 40 millió dollárt is jelenthet.
- Gratulálok. - Kösz.
Hogyan fogadta a jó hírt?
Ez... ez a hely nemcsak a jövőmet változtatta meg azzal,
hogy fizetést kapok, de mint embert is megváltoztatott,
mert itt nincs meggondolatlanság, nincs önzőzés.
Aaron Hernandez az interjúkban
közhelyeket pufogtatott. Folyton azt kérdeztük: „Ez meg mi volt?
'Meggondolatlanság'?
Ez mi? Mit jelent a meggondolatlanság?”
Meg kellett volna kérdeznünk, de soha senki nem kérdezett rá.
Babát várnak?
Igen. Kislányom lesz. Igen.
- Tökéletes az időzítés. - November 12-én. Igen.
- Köszönjük, Aaron. - Köszönöm.
Gratulálunk.
És így mindig morzsákat szórt oda nekünk
azokról a dolgokról, amik... foglalkoztatták.
Hernandez lenyűgözött.
Ahogy ma megérkezett.
Szerintem nagyon jószívű.
Rendes srác.
Azt mondta nekem, vigyáznia kell a körülötte lévőkkel.
Most már ő is tudja.
Olyan sok pénze lett.
Tudtuk, hogy van néhány probléma
a falainkon kívül.
De abban reménykedtünk,
hogy a Patriots-módszer jó hatással lesz Aaronra.
Azt mondta, szeretné ha még hét évig itt lennék,
és ha a családja tagjává válnék, ami nagyon sokat jelent nekem.
Aaron és én őszintén éreztünk
egyfajta kapcsolatot egymás iránt és szeretetet.
Valahányszor találkozott velem, megpuszilt.
Ilyesmit csak a fiaimmal szoktam csinálni.
Azt hiszem, az ő szemében egy szeretetet nyújtó apafigura voltam.
MYRA KRAFT 68 ÉVESEN MEGHALT RÁKBAN
Emlékszem, mikor az édes feleségem, Myra elhunyt petefészekrákban,
Aaron adott egy 50 000 dolláros csekket
a Myra emlékére létrehozott alapítványunk számára.
Azt mondtam neki: „Aaron, ez nagyon kedves. De nem kell megtenned.
Már megkaptad a szerződésedet.”
Könnybe lábadt a szeme.
„Nem - felelte, - ez nagyon fontos nekem. Önért teszem.”
Mélyen meghatott.
- Oké! - Igen!
Úgy éreztem, ő a tökéletes Patriots-játékos, akit keresünk.
Mindig is a Patriotsba vágytam,
mert ők folyton nyertek.
Mikor csatlakoztam a csapathoz,
már a tizedik NFL-szezonomban jártam.
De még nem volt rájátszásmeccsem.
Sok középszerű csapatban megfordultam.
Izgalmas volt nézni az edzést.
Csodáltam Aaron sportosságát.
Bámulatos volt.
Gondoltam: „Rendben, elég jók az esélyeim, hogy eljussak a Super Bowlig.”
De hamar észrevettem, hogy valami nincs rendben.
Valami baljós kavargott a felszín alatt.
Az edzőtáborban Wes Welker odafut hozzám,
megragad a vállamnál fogva,
és azt mondja: „Brandon...
az öltözőszekrényed Gronk és Aaron Hernandez között van.
Aaron... babusgatni fogja előtted a nemi szervét,
arról mesél majd, hogy az anyjával fürdik.
Ne törődj vele!
Nem szabad törődnöd vele.”
És Wes olyan rémülten nézett rám, mint aki kísértetet lát.
Rendes kölyöknek gondoltam Aaront.
Mellette volt az öltözőszekrényem, próbáltam segíteni neki, beszélgetni vele.
Ugyanakkor...
Nem is tudom...
WES WELKER, SZÉLSŐ ELKAPÓ
Szerintem a napnál is világosabban látszott, hogy gondok vannak.
Hogy s mint, Brandon?
Az öltözőben
sok bántó vagy zavaró dolog elhangozhat.
...a többiek marad a csoportos döngetés!
De amiket Aaron mondott,
az messze túlment az öltözői marháskodáson.
Dühöngött más játékosok miatt. „A kurva anyjukat!”
Azt mondta, szétveri a pofájukat. „Kinyírlak, bazmeg!”
Ez nekem már nem vicc.
Mikor Aaron kiborult,
Deion odajött, és csendesen elbeszélgetett vele.
Talán én álltam...
a legközelebbi kapcsolatban... Aaronnal.
Szomszédok voltunk. Szemben lakott.
Átjárt hozzánk a barátnője, segített a gyerekekkel.
Valahányszor eldurrant Aaron agya,
az edző mindig megkérdezte tőlem: „Minden rendben?
Minden rendben? Minden rendben?”
Mindenki azt mondta: „Kérdezzétek Deiont!”
Rendben, hét hét ellen, vörös zóna.
Emlékszem egy konkrét esetre,
mikor egy akciót gyakoroltunk Tommal.
Aaron strandpapucsban edzett,
röhögcsélve dobálgatta a labdát,
és apucinak szólította Bill Belichicket.
Tedd le! Elég!
Tom kifakadt: „Haver, ne szórakozz már!
Mi a szart csinálsz?
Húzz le a pályáról!”
Ettől aztán Aaronban felment a pumpa. Káromkodni kezdett.
„Kurva anyádat!” És leviharzott a pályáról.
És Bill erre gyakran nem is reagált.
Rendben.
Puntvisszahordás.
Emlékszem, egyszer edzésen puntvisszahordást gyakoroltunk.
Miközben kapkodtuk a labdákat, Aaron olyanokat mondott, hogy:
„Én vagyok a legjobb visszahordó. Bill, ott a helyem.”
Egy újonc ilyeneket mondogat ott.
Bill csak nevetett rajta.
Én viszont...
„Mit csíp ezen a fickón? Nem vágom. Nem vágom.”
De ha ennyire tehetséges vagy,
sok mindent elnéznek neked.
Arra emlékeztetett, mikor a csapatok
mindent megengednek a sztárjátékosoknak.
Tök mindegy, hogyan csinálod, csak nyerj!
Készenlét!
Brady, hosszan adja szélre...
Megvan! Hernandez! Touchdown a Patriotsnak.
Snap Bradynek. Keres, balra küldi.
Hernandez besétál a célterületre.
Jó ilyen akciókat látni Aaron Hernandeztől.
Elirányítás. Brady dob. Touchdown a New Englandnek.
Aaron Hernandez.
Rengeteg különböző dolgot tud. Nagyon jó játékos.
Még egy győzelem.
Aaron mindig sok őrültséget csinált.
Sokakat kiakasztott.
De szerintem a pályán és az öltözőben
többnyire kézben tartottuk a dolgokat.
A pályán kívüli rész már teljes más tészta.
Az teljesen más.
Mekkora vérdíjat fizetnének érted?
Ha ötven dollárt ajánlanának,
- azon kiakadnál? - Nem igazán.
Mennyiért tennének el láb alól?
Szerintem legalább...
száz rongy lenne érted a vérdíj, pajtás.
Erre nem válaszolok.
Aaron esténként folyton valami zűrbe keveredett.
Figyelmeztettek:
„Ne bulizz Chicóval! Ne bulizz Chicóval!”
Ez volt a szabály.
„A saját biztonságod érdekében ne bulizz Aaronnal!”
Szóval valamit azért tudtunk.
A stábból többen is tudták,
hogy Aaron összejár a barátaival, akiket a szülővárosából,
a connecticuti Bristolból ismer.
Aaron utalásokat tett arra, hogy a bristoli haverjaival lóg.
Sokan úgy gondolták, hogy ez nem túl jó a számára.
Láttam, kikkel bulizott.
Sokat beszélgettem vele
arról, hogy távolodjon el bizonyos személyektől.
„Ez egy másik világ. Arra többé már úgysincs szükséged.”
Mármint a külső balhékra meg az egész őrületre.
Azt mondtam: „Aaron, ez hülyeség.” De...
ő valahogy képtelen volt hátat fordítani... a sötét oldalnak.
Folyik a nyomozás
a 27 éves Odin Lloyd rejtélyes halálának ügyében.
Odin Lloyd holttestét hétfőn találták meg egy ipari parkban.
A 27 éves férfit kivégzésszerűen ölték meg
egy mérföldnyire Aaron Hernandez, a Patriots tight endjének villájától.
Kedd este rendőrök lepték el Aaron Hernandez otthonát.
A nyomozók ugyan nem gyanúsítottként hivatkoznak Hernandezre,
de a tetthely közelében találtak egy terepjárót,
ami végül ide vezette őket.
Nem vitték be.
Odamentek, és kikérdezték.
Nem sokat beszéltem Aaronnal erről.
Csak megkérdeztem, hogy jól van-e.
Emlékszem, azt felelte...
„Elül majd ez az egész, semmi gáz.”
Eszméletlen...
milyen gyorsan megváltozott minden.
RENDKÍVÜLI HÍREK
Nagy a nyüzsgés a nyomozás miatt
Hernandez otthona előtt.
Az ABC News szerint a 23 éves focista
szándékosan tönkretette a háza modern biztonsági rendszerét,
és mielőtt átadta volna a nyomozóknak, összetörte a mobiltelefonját.
A rendőrség talált egy videófelvételt, amin együtt látható
Aaron és az áldozat hétfő reggel, egy átmulatott éjszaka után.
Minden nyom Hernandezre utal,
és ez nem jelent túl jót a Patriots tight endjének.
Mi történt hétfő este?
Elmondaná nekünk, mit történt hétfő este?
Van bármi köze a gyilkossághoz?
Szeretne mondani valamit? Letartóztatják?
A Patriots tight endje
a csütörtök nagy részét az otthonán kívül töltötte.
Hernandez először a Gillette Stadionhoz hajtott.
Aztán besietett az épületbe.
Megtudtam, hogy a súlyemelőteremben edz.
Azonnal odamentem, és azt mondtam: „Aaron, áruld el nekem! Te tetted?
Mert ha igen, akkor tudom, hogy biztosan jó okod volt rá.
Megszerzem neked a legjobb védőügyvédet,
és én állom a költségeket.”
A szemembe nézett,
még csak nem is pislogott, és azt mondta:
„Mr. Kraft, nem én tettem. Rhode Islanden voltam.” Vagy valami ilyet.
És mikor ezt mondta, én hittem neki.
Megváltoztatta az életemet és azt, ahogy az embereket nézem, mert...
egyszerűen...
a mai napig...
nem tudom elhinni, hogy így megvezettek.
7 NAPPAL KÉSŐBB 2013. JÚNIUS 26.
Aaron Hernandezt gyilkossággal vádolják.
Kapott egy 40 millió dolláros szerződést a Patriotsnál,
és pazar jövő állt előtte. Ez egyszerűen felfoghatatlan.
Aaront bilincsben vezették ki a házából,
és ezt mindenhol látni lehetett a tévében.
Emlékszem, arra gondoltam, hogy akármilyen baráti érzések fűznek minket Aaronhoz,
nagyon úgy fest, hogy a legeslegrosszabbat követte el,
és nem lehet... Nem maradhat a csapatunk tagja.
Én... Nem, ez nevetséges. Ki fogom deríteni.
Apám és Bill éppen külföldön voltak,
de nagyon úgy éreztem, hogy nem várhatunk.
Ezért felhívtam az apámat, és ő nagyon egyetértett velem.
Telefonáltunk Billnek.
És Bill, mint mindig,
megfontoltabb volt. Eleinte azt mondta:
„Jogilag még nem bűnös.”
És ott voltak a sportot érintő gondok is.
Bill nem akart elveszteni egy remek focistát.
Bill ösztöne azt súgta, hogy várjuk ki ennek a szar ügynek a végét.
Én viszont tudtam, hogy nem várhatunk a végéig.
És... nem is amiatt, hogy minek látszanánk emiatt,
hanem mert rohadtul példát kellett mutatnunk.
„Ez az ember egy gyilkos!”
A letartóztatása után
szinte azonnal kitették a csapatból,
de nagyon sok figyelmeztető jel volt.
Az az ember az ördöggel cimborált,
ők pedig mindvégig tudták, hogy a gonosz győzedelmeskedhet.
A Patriotstól biztosan meg fogják kérdezni, mit tudott a csapat,
és hogy félrenéztek-e.
NÉGY HÉTTEL KÉSŐBB 2013. JÚLIUS 24.
Rendben...
Nyilatkoznék az Aaron Hernandezzel kapcsolatos helyzetről.
Ha van valaki a csapatunkban,
aki gyanúsított egy gyilkossági ügyben, az borzalmas dolog.
Szeretnénk kifejezni a részvétünket az áldozat családjának,
és... együttérzek minden érintettel.
Most a New England Patriotsnak tovább kell lépnie...
hogy a szurkolóink büszkék lehessenek.
Ez a dolgunk.
Bob Kraft azt mondta, úgy érzi, Aaron Hernandez átverte.
Ön is átverve érzi magát?
Ennél többet nem fogok mondani
folyamatban lévő... olyan személyekről, akik ellen bírósági eljárás folyik.
Nem most kéne megtennie?
Még a szezon előtt.
Nem most volna itt az ideje, hogy nyilatkozzon?
Nem tehetem.
Számít valami büntetésre?
Köszönöm.
Aaron Hernandez a Patriots számára gyakorlatilag megszűnt létezni.
Rendben, csak szép lassan!
MILYEN HERNANDEZ?
Bill Belichick megtiltotta a játékosainak, hogy beszéljenek róla.
„Nem tagja a csapatnak. Továbblépünk.”
Ez egy újrakezdés... mindannyiunknak.
Tudom, hogy az elmúlt hat hét... sokakat zavart.
De megpróbálunk előrelépni a legjobb tudásunk szerint.
Ugyanakkor maradt rengeteg megválaszolatlan kérdés.
A Globe nyomozócsapata egy éven át vizsgálta Aaron életének minden részletét.
Azt találtuk, hogy már jóval Odin Lloyd meggyilkolása előtt
Aaron Hernandez egyre mélyebbre merült egy féktelen, problémás,
nagyon labilis és erőszakos világba.
EGY ÉVVEL KORÁBBAN 2012. JÚLIUS 16.
2012 júliusában
Aaron Hernandez Boston belvárosában volt, egy éjszakai klubban.
Egy bristoli, drogdílerkedő haverjával ment oda szórakozni.
Hernandez és a barátja kijöttek a klubból,
és megálltak egy autó mellett, amiben ketten ültek,
két olyan személy, akik Hernandez szerint tiszteletlenül viselkedtek vele odabent.
És tüzet nyitottak.
A szemtanúk azt állítják, megállt egy ezüstszínű terepjáró,
és nyolc-tíz halálos lövés dördült.
Megúszták.
De Aaron egyre többet drogozik, és erősödik az üldözési mániája.
Beszélni akar Bill Belichickkel.
Aaron azt mondja, a barátnője és a kislánya nincsenek biztonságban.
Belichick megkérdezi tőle,
szeretné-e, hogy segítsen a Patriots biztonsági részlege.
Hernandez azt feleli: „Köszönöm, nem.”
Helyette azt kéri Bill Belichicktől, hogy tegye át egy nyugati parti csapatba,
hogy elmehessen New Englandből. Minél távolabb.
De Belichick nemet mondott Aaron Hernandeznek.
A 2013-as játékosbörzén
Aaron Hernandez át akart kerülni egy nyugati parti csapathoz,
mert féltette a családja életét.
Ön mihez kezdett ezzel az információval?
Ez egy sajnálatos helyzet volt Aaronnál.
Nincs mit hozzátennem.
Sosem adott rá magyarázatot,
miért nem cserélte el Aaron Hernandezt,
de bizonyára azért nem, mert a csapat sok pénzt fektetett bele,
és még mindig remek játékos volt.
Ez az, amit mi csak Foci Rt.-nek hívunk:
egy kizárólag a győzelemre hajtó, szívtelen üzleti vállalkozás.
És ebben az esetben végül meghalt egy fiatalember.
Kétlem, hogy bárki is tudná,
Aaron Hernandez miért ölte meg Odin Lloydot.
Odin Lloyd félprofi futballjátékos volt Bostonban.
Odin és Aaron érdeklődési köre néhány dologban találkozott:
imádták a futballt, és szerettek bulizni.
Arra azonban nincs bizonyíték, hogy Odin Lloyd is
bűncselekményeket követett volna el, mint Aaron Hernandez.
Kedves fickó volt.
Mindenki szerette.
Nagyon fájt a halála.
Több százan jöttek el meggyászolni a 27 éves Odin Lloydot.
A félprofi futballistára
a családja, a barátai és a csapattársai emlékeztek.
Ő adott nekem erőt.
Nagyon szeretem.
Együttérzek azokkal a családokkal.
Ez egy... szomorú történet, szomorú befejezés. Szomorú történet.
Újra kapcsoljuk élőben a tárgyalótermet.
Aaron Hernandez várja az ítéletet.
Az esküdtszék tagjai eskü alatt kijelentik,
hogy Aaron Hernandez vádlott
bűnös szándékos emberölésben.
Bűnös szándékos emberölésben.
Aaron... mégis mit gondoltál, tesó?
Mit gondoltál, mi fog történni?
Mikor ezt tetted...
most tényleg, mit hittél, mi lesz?
Ennek semmi értelme, haver.
Tudtuk, hogy nem egy mintapolgár,
de azt gyanítottuk-e bármikor is,
hogy fegyverrel mászkál, és lelő másokat? Nem.
Aaron kétségtelenül nagyon tehetséges játékos volt,
és komoly szerződést kapott,
amiről így utólag azt gondolom, hogy nem kellett volna.
A karrierjének és az életének talán az lett volna a legjobb,
ha a Seattle Seahawkshoz kerül.
Akkor nem marad kétórányi autóútra azokhoz az emberekhez,
akikkel Bristolban felnőtt.
Valakit megöltek.
Életét vesztette egy fiatalember Aaron Hernandez miatt.
ÜDVÖZÖLJÜK FOXBOROUGH-BAN!
Mikor megvettük a csapatot,
azt mondtam, változást hozunk a közösségünkbe,
és javítunk a dolgokon.
Ebben az esetben nem sikerült megtennünk.
Szülők ébrednek fel mindennap úgy, hogy nincs mellettük a fiuk.
És egy kislánynak hiányzik az apukája.
Ezt nagyon elrontottuk.
És akiket gyötör a fájdalom,
azoktól bocsánatot kérek.
2017. ÁPRILIS 19-ÉN AARON HERNANDEZ A BÖRTÖNBEN ÖNGYILKOSSÁGOT KÖVETETT EL.
HUSZONHÉT ÉVES VOLT.
HERNANDEZT FELMENTETTÉK A 2012-ES KETTŐS GYILKOSSÁG VÁDJA ALÓL.
A BARÁTJA ELLEN SOHASEM EMELTEK VÁDAT.
A feliratot fordította: Gelléri Péter